Handleplan for revision af vandløbsregulativer 
Sagsfremstilling 
97.                 Handleplan for revision af vandløbsregulativer - Åbent 
  
  
SAGENS INDHOLD 
[adresse] har igangsat et treårigt projekt, hvor kommunens vandløbsregulativer skal revideres. Teknik og 
Kultur har udarbejdet en handleplan, der fastlægger, hvilke faser projektet skal gennemgå. Teknik- og Miljøudvalget 
orienteres hermed om ”Handleplan for revision af vandløbsregulativer 2015 - 2017”    
  
Et vandløbsregulativ indeholder blandt andet bestemmelser om vandløbets skikkelse (form) og om den 
grødeskæring og anden vedligeholdelse, der skal udføres i vandløbet. Der findes i dag 29 offentlige vandløb i 
kommunen, i alt ca. 150 km vandløb. Alle de offentlige vandløb skal have revideret regulativet, blandt andet fordi de 
er af ældre dato og ikke er blevet revideret som ellers vedtaget i de eksisterende regulativer. Et andet formål er at få 
harmoniseret regulativerne efter kommunalreformen.    
  
Byrådet har i 2014 bevilliget midler til at gennemføre opgaven i budgetperioden 2015 - 2017. Som følge heraf er der 
ansat en projektleder til gennemførelse af arbejdet over en periode på tre år.  
  
På nuværende tidspunkt er Teknik og Kultur i fuld gang med arbejdet. Der er lavet udbud på opmålingen, og de 
første vandløb er målt op. Forvaltningen samarbejder allerede nu med nabokommuner om revision af regulativer for 
de vandløb, der løber gennem flere kommuner.  
  
Teknik og Kulturs handleplan for revision af regulativerne udgør det overordnede værktøj til styring af 
revisionsprocessen. Som det fremgår af planen, skal de enkelte regulativforslag, når disse er udarbejdet, sendes i 
offentlig høring i henhold til den gældende lovgivning. Her får borgere, bredejere, interesseorganisationer m.fl. 
mulighed for at komme med input til de nye regulativer. De enkelte regulativer skal ligeledes behandles politisk før 
endelig vedtagelse. Tilsvarende er gældende for projektets øvrige faser, herunder eksempelvis vandløbenes 
klassifikation som private eller offentlige. 
  
VURDERING 
Rammerne og processen for revision af vandløbsregulativer er overordnet fastlagt i vandløbsloven med tilhørende 
 
Teknik- og 
Miljøudvalget 
10. september 2015 
Sagsnr. 710-2015-
23184 
Dok.nr. 710-2015-
137668 
Sagsbehandler 
DPASKR 
  
Tidl. politisk behandling 
  
Forventet sagsgang 
TM-U 
Lovgrundlag 
Vandløbsloven, Bekendtgørelse om regulativer 
for offentlige vandløb, Bekendtgørelse om 
klassifikation og registrering af vandløb. 
bekendtgørelser. 
  
ØKONOMI 
Byrådet har i budgetaftale 2015-18 bevilget 2,4 mio. kr. i perioden 2015 - 2017 til revision af Favrskov Kommunes 
vandløbsregulativer. Der er i forslag til budget 2016 foreslået en forøgelse af det samlede beløb. 
  
Vedtagelsen af handleplanen medfører ikke ændringer i økonomien. 
  
INDDRAGELSE 
Teknik og Kultur planlægger at afholde et offentligt møde om revisionen inden udgangen af 2015. Mødet afholdes 
med åben invitation, så alle interessenter, der ønsker at vide mere om revisionsprocessen i [adresse], 
kan deltage. Dagsorden på mødet vil være, med udgangspunkt i handleplanen at orientere overordnet om 
processen for revisionen. Sammen med en præsentation af de lovgivningsmæssige rammer og muligheder, vil det 
blive oplyst, hvornår man som interessent får mulighed for at tage del i udarbejdelsen af de nye regulativer. 
         
INDSTILLING 
Direktøren for Teknik og Kultur indstiller til Teknik- og Miljøudvalget:  
  
1.   At ”Handleplan for revision af vandløbsregulativer 2015-2017” tages til efterretning.  
  
BESLUTNING 
  
Bilag 
  
  
  
  
Teknik- og Miljøudvalget, 10. september 2015: 
Fraværende: Ingen 
  
Godkendt. 
Handleplan for revision af vandløbsregulativer 
2015-2017 
710-2015-228927 
Bilag 1 - Liste med offentlige vandløb 
710-2015-227215 
